Pulje til øvrige aktiviteter og projekter vedr. strategisk varmeplan 
Sagsfremstilling 
107.     Pulje til øvrige aktiviteter og projekter vedr. strategisk varmeplan - Åbent 
  
  
SAGENS INDHOLD 
Teknik og Kultur har udarbejdet et forslag til en strategisk varmeplan. Forslaget behandles på møde i Teknik- og 
Miljøudvalget 5. maj 2014. Der henvises til særskilt dagsordenspunkt herom. Den strategiske varmeplan angiver den 
mulige udvikling indenfor både de nuværende kollektivt forsynede og de nuværende individuelt forsynede områder.  
  
I klimaplanens projektkatalog for 2014 – 2015 er der afsat en pulje på 100.000 kr. i 2014. Disse midler skal 
anvendes til øvrige aktiviteter og projekter i forbindelse med udmøntning af den strategiske varmeplan, herunder 
støtte til udarbejdelse af projektforslag. 
  
Teknik og Kultur foreslår, at puljen anvendes til støtte til: 
  
· Udarbejdelse af projekter for individuelt forsynede områder 
· Udarbejdelse af udviklingsprojekter indenfor varmeforsyningsområdet i [adresse].  
  
Der gives dog ikke støtte til konventionelle projekter for konvertering fra naturgas til fjernvarme.  
  
Teknik og Kultur foreslår, at puljen kan søges af borgere og varmeværker i [adresse], således at: 
  
· Borgerne kan ansøge om støtte til udarbejdelse af projekter, som er rettet mod nuværende individuelt forsynede 
områder. Ansøgninger fra borgere kan opnå 100 % medfinansiering med et samlet maksimalt tilskud på 25.000 kr. 
pr. projekt.  
  
· Varmeværker kan ansøge om støtte til udarbejdelse af projektforslag, som bidrager til at fremme anvendelsen af 
vedvarende energi i varmeforsyningen i [adresse].  Ansøgninger fra varmeværker kan opnå en 50 % 
medfinansiering af det fremsendte projektforslag, dog maksimalt 50.000 kr. pr. projektforslag. Det samme 
varmeværk vil godt kunne søge om tilskud til flere, af hinanden uafhængige, projektforslag.  
  
For at opnå tilskud fra puljen skal borgerne og varmeværkerne indsende en ansøgning til Favrskov Kommune. 
Ansøgningen skal være indsendt inden 1. september 2014. 
  
 
Byråd 
27. maj 2014 
Sagsnr. 710-2013-
57244 
Dok.nr. 710-2014-
117565 
Sagsbehandler 
DPMETH 
  
Tidl. politisk behandling 
  
Forventet sagsgang 
TM-U, ØK, BY 
Lovgrundlag 
  
Ansøgningen skal indeholde følgende: 
  
· Beskrivelse af projektet og af, hvorledes dette bidrager til en CO2-venlig varmeforsyning i [adresse] 
· Redegørelse for, hvorvidt projektet berører aktiviteter i individuelt forsynede områder 
· Vurdering af mulige CO2-besparelser 
· Budget for projektet og størrelse for det ansøgte beløb.  
  
Teknik- og Miljøudvalget beslutter hvilke ansøgninger, der kan imødekommes. 
  
VURDERING 
Der foreslås støtte til projekter, som er rettet mod nuværende individuelt forsynede byer. Denne type projekter vil ofte 
indeholde både overvejelser om etablering af transmissionsledninger fra nærved liggende fjernvarmeværker og om 
etablering af satellitværker, som producerer nærvarme ved anvendelse af CO2-neutrale brændsler. Det er ikke altid 
oplagt, hvilket varmeværk, der skal involveres i udarbejdelsen af projektforslaget. Samtidigt foreslås det, at der også 
kan gives støtte til forskellige undersøgelser om omlægning af varmeforsyningen til mindre klyngeliggende 
ejendomme i individuelt forsynede områder.  
  
Endelig foreslås det, at puljen kan støtte udarbejdelse af projektforslag, som indeholder elementer af nytænkning i 
form af vedvarende energi (sol, vind, biogas, biomasse, store varmepumper og lignende), nabovarme, lagring af 
varme, inddragelse af overskuds- eller procesvarme og lignende. 
  
INDDRAGELSE/KOMMUNIKATION 
Der udsendes en pressemeddelelse om oprettelse af denne pulje til øvrige aktiviteter og projekter i forbindelse med 
udmøntning af den strategiske varmeplan i slutningen af maj 2014. Orientering om oprettelse af puljen vil ligeledes 
blive sendt direkte til varmeværkerne i [adresse]. 
  
De foreslåede ansøgningskriterier vil blive indarbejdet i en procedure under administrationsgrundlaget for [adresse] 
Kommunes varmesagsbehandling. Proceduren vil være offentligt tilgængelig via den digitale varmeplan. 
  
Projektforslag vil blive udarbejdet i et samarbejde med forsyningsselskaber og andre berørte parter og 
interessenter, for eksempel virksomheder med særlige energi- og varmebehov eller med særlige muligheder for at 
foretage el- og varmeproduktion. Dette gør sig gældende for både de mere traditionelle konverteringsprojekter og 
for projekter for omlægning af individuelt forsynede områder.  
  
ØKONOMISKE KONSEKVENSER 
I klimaplanens projektkatalog for 2014 – 2015 er der afsat en pulje på 100.000 kr. i 2014 til øvrige aktiviteter og 
projekter i forbindelse med udmøntning af den strategiske varmeplan. 
  
INDSTILLING 
Teknik- og kulturdirektøren indstiller til Byrådet: 
  
1.   At forslag til anvendelse af ”Pulje til øvrige aktiviteter og projekter i forbindelse med udmøntning af den 
strategiske varmeplan” godkendes.  
  
BESLUTNING 
  
Teknik- og Miljøudvalget, 5. maj 2014: 
Fraværende: Asger Hansen, Einer Henriksen 
  
Einer Henriksen anmodede Teknik- og Miljøudvalget om at få sin habilitet i sagen vurderet. Teknik- og Miljøudvalget 
erklærede Einer Henriksen for inhabil i sagen. Einer Henriksen forlod herefter mødet og deltog ikke i sagens 
behandling. 
  
Indstilles godkendt. 
  
Økonomiudvalget, 20. maj 2014: 
Fraværende: Ingen 
  
Indstilles godkendt. 
  
  
  
Byråd, 27. maj 2014: 
Fraværende: Ingen 
  
Einer Henriksen anmodede Byrådet om at få sin habilitet i sagen vurderet. Byrådet erklærede Birger Mathiasen 
Mia Jepsen for inhabil i sagen. Einer Henriksen forlod herefter mødet og deltog ikke i sagens behandling. 
  
Godkendt. 
  
